Document ID: /fineweb-2-swissfilter-quality_10-filterrobots/filtered/02038.jsonl.gz/3999

«Hagard» da l'autur svizzer Lukas Bärfuss e «Herr Brechbühl sucht eine Katze» da Tim Krohn, il scrivent da success che viva dapi in pèr onns a Sta. Maria en Val Müstair - quai èn ils dus cudeschs sin il Tavulin litterar.
Ils dus romans ans mainan a Turitg, nua che nus entupain protagonists fitg differents. En ina chasa da pliras famiglias lascha Tim Krohn cumparair 11 persunas che passentan ensemen ils daletgs e las sfidas dal mintgadi.
En il pli nov roman da Lukas Bärfuss sa metta in um sin ils fastizs d'ina dunna nunenconuschenta. Tge vul el dad ella? È el in stalker? Sia vita mida cur che l'accu da ses telefonin è tuttenina vid.
Redacziun e moderaziun: Esther Krättli